Samkvæmt bráðabirgðayfirlitinu námu erlendar eignir þjóðarbúsins 3.870 ma.kr. í lok ársfjórðungsins en skuldir 3.156 ma.kr . Hrein staða við útlönd var því jákvæð um 714 ma.kr. eða 24,5% af vergri landsframleiðslu ( VLF ) og batnaði um 91 ma.kr. eða 3,1% af VLF á fjórðungnum . Hrein fjármagnsviðskipti bættu erlenda stöðu þjóðarbúsins um 115 ma.kr. á fjórðungnum og munar þar mest um kaup innlendra aðila á erlendum verðbréfum sem námu um 80 ma.kr . Erlendar eignir jukust í heildina um 74 ma.kr. vegna fjármagnsviðskipta en skuldir lækkuðu um 40 ma.kr .